പന്തർ

പന്താർ (ഇന്തോനേഷ്യൻ: പലാവു പന്തർ) ഇന്തോനേഷ്യൻ ആലോർ ദ്വീപസമൂഹങ്ങളിലെ ആലോർ ദ്വീപ് കഴിഞ്ഞാൽ വലിപ്പത്തിൽ രണ്ടാം സ്ഥാനമുള്ള ദ്വീപാണിത്. ഇതിന്റെ കിഴക്കുഭാഗത്ത് ഭാഗത്ത് ആലോർ ദ്വീപും ദ്വീപസമൂഹങ്ങളിലെ മറ്റ് ചെറിയ ദ്വീപുകളും; പടിഞ്ഞാറ് സൊലോർ ദ്വീപസമൂഹങ്ങളിൽനിന്ന് ഇതിനെ വേർതിരിക്കുന്ന ആലോർ കടലിടുക്കുമാണ്. തെക്കുഭാഗത്ത് ഒമ്പായി കടലിടുക്കും 72 കിലോമീറ്റർ (4 മൈൽ) അകലെയായി തിമൂർ ദ്വീപുമാണുള്ളത്. വടക്ക് ബാൻഡാ കടലാണ്. വടക്ക് നിന്ന് തെക്ക് വരെ ഏകദേശം 50 കിലോമീറ്റർ (31 മൈൽ) നീളമുള്ള പന്തർ ദ്വീന്റെ വീതി കിഴക്ക് നിന്ന് പടിഞ്ഞാറ് വരെ  11 മുതൽ 29 കിലോമീറ്റർ വരെയായി (6.8 മുതൽ 18.0 മൈൽ വരെ) വ്യത്യാസപ്പെടുന്നു. ഇതിന്റെ ആകെ വിസ്തീർണ്ണം 728 ചതുരശ്ര കിലോമീറ്റർ (281 ചതുരശ്ര മൈൽ) ആണ്. ദ്വീപിലെ പ്രധാന പട്ടണങ്ങൾ ബറനൂസ, കബീർ എന്നിവയാണ്. ഭരണപരമായി, ഈ ദ്വീപ് ആലോർ റീജൻസിയുടെ ഭാഗമാണ്.

 ഭൂമിശാസ്ത്രം 
ഈ ദ്വീപിൽ രണ്ട് വ്യത്യസ്ത ഭൂമിശാസ്ത്ര മേഖലകളുണ്ട്. കിഴക്കൻ മേഖലയിൽ അലോർ കടലിടുക്കിന്റെ തീരത്തേക്ക് കുത്തനെ ചാഞ്ഞിറങ്ങുന്ന പച്ചപ്പു നിറഞ്ഞ കുന്നുകളുടെ ഒരു നിരയുണ്ട്. പടിഞ്ഞാറൻ മേഖല താരതമ്യേന പരന്നതും, 862 മീറ്റർ ഉയരമുള്ള (2,828 അടി) സജീവ അഗ്നിപർവ്വതമായ സിരുങ് പർവതത്തിൽ നിന്ന് പടിഞ്ഞാറോട്ട് പതുക്കെ ചരിഞ്ഞ ഒരു സമതലം ഇതിൽ ഉൾപ്പെടുന്നതാണ്. കിഴക്കൻ മേഖലയെ അപേക്ഷിച്ച് പടിഞ്ഞാറൻ മേഖല സ്വഭാവപരമായി വരണ്ടതും ജനസാന്ദ്രത കുറഞ്ഞതുമാണ്. താരതമ്യേന താഴ്ന്ന ഉയരം കാരണം, ദ്വീപ് മുഴു അയൽദ്വീപായ അലോറിനേക്കാൾ വരണ്ടതാണ്. നീണ്ടുനിൽക്കുന്ന വരണ്ടകാലത്തിനിടെ ലഭിക്കുന്ന കനത്ത മഴ ജനുവരി, ഫെബ്രുവരി മാസങ്ങളിൽ കൂടുതലായി ലഭിക്കുന്നു.

 ചരിത്രം 
പന്താറിനെക്കുറിച്ചുള്ള ആദ്യകാല ലിഖിത പരാമർശം പതിനാലാം നൂറ്റാണ്ടിലെ ജാവനീസ് കവിതയായ നഗരക്രേതഗാമയിൽ കാണപ്പെടുന്നു. മജപഹിതിലെ നാലാമത്തെ രാജാവായ ഹയാം വുരുക് ഭരിച്ചിരുന്ന സാമ്രാജ്യത്തിന്റെ ശക്തിയും വ്യാപ്തിയും ഇത് വിവരിക്കുന്നു. അലോർ ദ്വീപസമൂഹത്തിൽ 'ഗാലിയാവോ' എന്ന പദം ഉപയോഗിച്ചാണ് ഇതിൽ പന്താറിനെ പരാമർശിക്കുന്നത്.Barnes, R.H. 1982. "The Majapahit dependency Galiyao". Bijdragen Tot De Taal-, Land- En Volkenkunde. 138 (4): 407-412. മജാപഹിത് ആശ്രിത രാജ്യത്തിന്റെ കൃത്യമായ സ്ഥാനം പന്താറിനുള്ളിൽ എവിടെയാണെന്നുള്ളത് ചർച്ചാ വിഷയമാണ്.Rodemeier, Susanne. 1995. "Local tradition on Alor and Pantar; An attempt at localizing Galiyao". Bijdragen Tot De Taal-, Land- En Volkenkunde / Journal of the Humanities and Social Sciences of Southeast Asia. 151 (3): 438-442.Holton, Gary. 2010. An etymology for Galiyao. Manuscript. University of Alaska at Fairbanks. https://www.academia.edu/2091684Kondi, Dominicus Dionitius Pareira, and Alexius BoEr Pareira. 2010. The stranger-kings of Sikka with an integrated edition of two manuscripts on the origin and history of the rajadom of Sikka. Leiden: KITLV Press.

 സമ്പദ്‌വ്യവസ്ഥ 
കൃഷിയും മത്സ്യബന്ധനവുമാണ് ഇവിടുത്തെ സമ്പദ്‌വ്യവസ്ഥയിൽ ആധിപത്യം പുലർത്തിയിരുന്നത്. ഏറ്റവും സാധാരണമായ വിളകൾ നെല്ല്, ചോളം, മരച്ചീനി എന്നിവയാണ്. വിളകൾ വർഷം തോറും ഏപ്രിലിൽ വിളവെടുക്കുകയും വരണ്ട കാലം മുഴുവനുള്ള ഉപഭോഗത്തിനായി സൂക്ഷിക്കുകയും ചെയ്യുന്നു.

 അവലംബം 

വർഗ്ഗം:ഇന്തോനേഷ്യയിലെ ദ്വീപുകൾ